**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**333/2024. (XII.13.) Kt. sz.**

**határozata**

**A polgármester illetményének és költségtérítésének megállapításáról**

Tiszavasvári Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4) bekezdés f) pontja alapján – figyelemmel a 146/M. §-ban foglaltakra - a polgármester illetményének és költségtérítésének megállapításáról az alábbiak szerint dönt:

1. **Balázsi Csilla** főállású polgármester **illetményét** **2024. október 1. napjától** kezdődően havonta **bruttó 1.767.300,- forintban** **állapítja meg**.

2. **Balázsi Csilla** főállású polgármester **költségtérítését** **2024. október 1. napjától** kezdődően a havi illetménye 15%-ának megfelelő összegben, azaz havonta **bruttó 265.095,- forintban határozza meg**.

3. Hatályon kívül helyezi a 262/2024. (X.8.) Kt. számú határozatot.

4. Felkéri a jegyzőt, hogy a szükséges intézkedéseket tegye meg.

**Határidő**: azonnal, ill. folyamatosan **Felelős**: Dr. Kovács János jegyző

**Balázsi Csilla Dr. Kovács János**

**polgármester jegyző**